Íslenski þorskurinn vinsæll á franska markaðnum 24. nóvember 2015 Miðvikudaginn 18. nóvember sl. stóðu Íslandsstofa og Iceland Responsible Fisheries fyrir kynningarfundi um stöðu íslenskra sjávarafurða á Frakklandsmarkaði . Miðvikudaginn 18. nóvember sl. stóðu Íslandsstofa og Iceland Responsible Fisheries fyrir kynningarfundi um stöðu íslenskra sjávarafurða á Frakklandsmarkaði . Fundurinn var haldinn á Grand hótel Reykjavík og mættu rúmlega 50 manns , ásamt 20 nemendum frá Háskólanum á Akureyri sem fylgdust með fundinum á netinu . Björgvin Þór Björgvinsson , verkefnastjóri á matvælasviði Íslandsstofu , hélt erindi um þróun útflutnings íslenskra sjávarafurða til Frakklands síðustu ár . Í erindi hans kom m.a. fram að útflutningur á ferskum þorski til Frakklands hefur aukist mjög mikið á síðustu árum en árið 2014 var Frakkland langstærsti markaðurinn með 42% af útflutningsverðmætum ferskra þorskafurða . Marie Christine Monfort , ráðgjafi í markaðssetningu sjávarafurða , var með kynningu á tækifærum Íslands til að ná fótfestu á verðmætari hluta franska markaðarins , einkum með þorskafurðir . Í erindi sínu fjallaði Marie Christine um stöðu íslenska þorsksins á franska markaðnum í samanburði við samkeppnislönd . Hún talaði um mikilvægi þess að draga fram sérstöðu íslenska þorsksins , einkum í ljósi mikillar samkeppni á markaðnum . Að hennar sögn felst ein helsta áskorunin fyrir seljendur íslenskra sjávarafurða í því að ná betur til almennings þar sem tengingin á milli þorsksins og Íslands er ekki alltaf skýr í augum franskra neytenda . Töluverð tækifæri eru fyrir íslenskan þorsk á veitingahúsamarkaðnum í Frakklandi og þá helst á meðaldýrum veitingastöðum þar sem algengt er að hafa þorsk á matseðlum . Í lok fundar var opnað fyrir umræður og komu ólíkar og áhugaverðar spurningar úr sal .